**КОМИ РЕСПУБЛИКАСА ВЕСЬКӦДЛАН КОТЫРЛӦН**

Ш У Ö М

**«Коми Республикаын вӧръясӧн вӧдитчӧм, найӧс видзӧм, дорйӧм да рӧдмӧдӧм (2011-2013 вояс)» республикаса дыр кадся торъя мога уджтас вынсьӧдӧм йылысь» Коми Республикаса Веськӧдлан котырлӧн 2010 во кӧч тӧлысь 14 лунся 305 №-а шуӧмӧ вежсьӧмъяс пыртӧм йылысь**

Коми Республикаса Веськӧдлан котыр шуис:

1. Пыртны «Коми Республикаын вӧръясӧн вӧдитчӧм, найӧс видзӧм, дорйӧм да рӧдмӧдӧм (2011-2013 вояс)» республикаса дыр кадся торъя мога уджтас вынсьӧдӧм йылысь» Коми Республикаса Веськӧдлан котырлӧн 2010 во кӧч тӧлысь 14 лунся 305 №-а шуӧмӧ вежсьӧмъяс содтӧд серти.
2. Тайӧ шуӧмыс вынсялӧ сійӧс примитан лунсянь.

Коми Республикаса Юралысь В. Гайзер

Сыктывкар

2012 вося косму тӧлысь 25 лун

161 №

Коми Республикаса Веськӧдлан котырлӧн

2012 во косму тӧлысь 25 лунся

161 №-а шуӧм дорӧ

СОДТӦД

«Коми Республикаын вӧръясӧн вӧдитчӧм, найӧс видзӧм, дорйӧм да рӧдмӧдӧм (2011-2013 вояс)» республикаса дыр кадся торъя мога уджтас вынсьӧдӧм йылысь» Коми Республикаса Веськӧдлан котырлӧн 2010 во кӧч тӧлысь 14 лунся 305 №-а шуӧмӧ пыртан

**ВЕЖСЬӦМЪЯС**

«Коми Республикаын вӧръясӧн вӧдитчӧм, найӧс видзӧм, дорйӧм да рӧдмӧдӧм (2011-2013 вояс)» республикаса дыр кадся торъя мога уджтас вынсьӧдӧм йылысь» Коми Республикаса Веськӧдлан котырлӧн 2010 во кӧч тӧлысь 14 лунся 305 №-а шуӧмын:

«Коми Республикаын вӧръясӧн вӧдитчӧм, найӧс видзӧм, дорйӧм да рӧдмӧдӧм (2011-2013 вояс)» республикаса дыр кадся торъя мога уджтасын, мый вынсьӧдӧма шуӧмӧн (содтӧд), (водзӧ – Уджтас):

1) Уджтас паспортын:

«Уджтасӧс сьӧмӧн могмӧдан мында да ӧшмӧсъяс» позицияын «200552» да «50531» лыдпасъяс вежны лӧсялӧмӧн «217951,8» да «67930,8» лыдпасъясӧн;

2) «Уджтас мероприятиеяслӧн система» IV юкӧдын:

«Вӧр лӧсьӧдан юкӧнӧ инновацияяс пыртӧм» I юкӧдулын:

а) 1 позицияын:

2 графа «электроннӧя» кыв дорӧ содтыны «;вӧр лӧсьӧдан повыдельнӧй электроннӧй мыччӧд базаясӧс вӧр ресурсъясӧн веськӧдлан автоматизируйтӧм система (ВР ВАС) форматысь Коми Республикаса 32 лесничество серти TopoL–L 6.8 версия уджтасӧн могмӧдан форматӧ конвертация кузя уджъяс вӧчӧм» кывъяс;

4 графаын «22900» лыдпас вежны «27900» лыдпасӧн;

6 графаын «8500» лыдпас вежны «13500» лыдпасӧн;

б) «I юкӧдув серти ставыс» позицияын:

4 графаын «22900» лыдпас вежны «27900» лыдпасӧн;

6 графаын «8500» лыдпас вежны «13500» лыдпасӧн;

3) «Коми Республика мутасын вӧръясӧс, олан пунктъясӧс да экономика объектъясӧс вӧр пӧжаръясысь видзӧм» III юкӧдулын:

а) 7 позицияын:

4 графаын «27521» лыдпас вежны «30279,4» лыдпасӧн;

6 графаын «2000» лыдпас вежны «4758,4» лыдпасӧн;

б) содтыны татшӧм 8 позиция:

«

|  |  |  |  |  |  |  |  |
| --- | --- | --- | --- | --- | --- | --- | --- |
| 8.  | Вӧр пӧжарӧ веськавны вермана олан пунктъяслӧн мудоръяс дорӧ, экономика, инфраструктура объектъяс дорӧ матысса вӧр инувъясын биысь видзчысян орӧминъяс да минерализуйтӧм визьяс лӧсьӧдӧм серти уджъяс котыртӧм. | 2012 | 9641,4 | - | 9641,4 | - | Коми Республикаса вӧр комитет |

»;

в) «III юкӧдув серти ставыс» позицияын:

4 графаын «52042» лыдпас вежны «64441,8» лыдпасӧн;

6 графаын «10521» лыдпас вежны «22920,8» лыдпасӧн;

4) «Ас кадӧ да ногтуя вӧр рӧдмӧдӧм, вӧр фондлысь тэчас видзӧм вылӧ условиеяс лӧсьӧдӧм» IV юкӧдулын 8-14 позицияяс лыддьыны лӧсялӧмӧн 9-15 позицияясӧн;

5) «Ставыс Уджтас серти» позицияын:

4 графаын «200552» лыдпас вежны «217951,8» лыдпасӧн;

6 графаын «50531» лыдпас вежны «67930,8» лыдпасӧн;

6) «Уджтасӧс ресурсъясӧн могмӧдӧм» V юкӧдын «200552» да «50531» лыдпасъяс вежны лӧсялӧмӧн «217951,8» да «67930,8» лыдпасъясӧн;

7) содтыны Уджтас дорӧ содтӧд тайӧ вежсьӧмъяс дорӧ содтӧд серти.

«Коми Республикаын вӧръясӧн вӧдитчӧм,

найӧс видзӧм, дорйӧм да рӧдмӧдӧм (2011-2013 вояс)»

 республикаса дыр кадся

 торъя мога уджтас вынсьӧдӧм йылысь»

 Коми Республикаса Веськӧдлан котырлӧн

 2010 во кӧч тӧлысь 14 лунся

 305 №-а шуӧмӧ пыртан вежсьӧмъяс дорӧ

СОДТӦД

«Коми Республикаын вӧръясӧн вӧдитчӧм,

найӧс видзӧм, дорйӧм да рӧдмӧдӧм (2011-2013 вояс)»

 республикаса дыр кадся

 торъя мога уджтас дорӧ

СОДТӦД

Вӧр пӧжарӧ веськавны вермана олан пунктъяслӧн мудоръяс дорӧ, экономика, инфраструктура объектъяс дорӧ матысса вӧр инувъясын биысь видзчысян орӧминъяс да минерализуйтӧм визьяс лӧсьӧдӧм серти уджъяс котыртӧм вылӧ Коми Республикаса республиканскӧй сьӧмкудйысь 2012 воын субсидияяс сетан

**ПРАВИЛӦЯС**

1. Вӧр пӧжарӧ веськавны вермана олан пунктъяслӧн мудоръяс дорӧ, экономика, инфраструктура объектъяс дорӧ матысса вӧр инувъясын биысь видзчысян орӧминъяс да минерализуйтӧм визьяс лӧсьӧдӧм серти уджъяс котыртӧм вылӧ Коми Республикаса республиканскӧй сьӧмкудйысь субсидияяс (водзӧ - субсидияяс) сетӧм, кутшӧмъясӧс урчитӧма «Коми Республикаын вӧръясӧн вӧдитчӧм, найӧс видзӧм, дорйӧм да рӧдмӧдӧм (2011-2013 вояс)» республикаса дыр кадся торъя мога уджтасӧн, пӧртсьӧ олӧмӧ Коми Республикаса вӧр комитетӧн (водзӧ - Комитет) Комитет да меставывса асвеськӧдлан органъяс костын кырымалӧм артмӧдчӧмъяс подув вылын (водзӧ - Артмӧдчӧмъяс), олан пунктъясӧс, сад вӧдитан абу коммерческӧй тӧвариществоясӧс, экономика, инфраструктура объектъясӧс вӧр пӧжаръясысь видзӧм могысь Коми Республикаса Веськӧдлан котырлӧн 2011 во сора тӧлысь 14 лунся 270-р №-а тшӧктӧмӧн вынсьӧдӧм Лыддьӧг серти.

2. Артмӧдчӧм форма вынсьӧдсьӧ Комитетӧн Коми Республикаса сьӧм овмӧс министерствокӧд сӧгласуйтӧм серти да йӧзӧдсьӧ Комитетлӧн официальнӧй сайтын «Ӧтуввез» юӧр сетан-телекоммуникация везйын сійӧс вынсьӧдан лунсянь 3 уджалан лун чӧжӧн.

Коми Республикаса республиканскӧй сьӧмкудйысь рӧскодлысь окталун да бӧртаслун кыпӧдӧм могысь да Россия Федерацияса сьӧмкуд кодекслӧн 34 статья серти Комитет Артмӧдчӧмсӧ кырымалӧм дырйи босьтӧ тӧд вылӧ субсидияӧн вӧдитчан бӧртаслун торъя мога петкӧдласъяссӧ.

3. Субсидияяссӧ сетӧ Комитет сэтшӧм суммаяс серти, мыйясӧс урчитӧма субсидияяс юклӧм вынсьӧдӧм йылысь Коми Республикаса Веськӧдлан котырлӧн нормативнӧй инӧда актъясӧн, Коми Республикаса республиканскӧй сьӧмкудлӧн ӧтув сьӧмкудъя лыддьӧг серти да Коми Республикаса республиканскӧй сьӧмкудлӧн касса план серти сьӧмкуд могъяс серти Артмӧдчӧмъяс подув вылын меставывса асвеськӧдлан органъясӧн татшӧм условиеясӧ кутчысьӧм дырйи:

а) урчитӧм пӧрадок серти вынсьӧдӧм муниципальнӧй торъя мога уджтас (уджтасув), мый урчитӧ вӧр пӧжарӧ веськавны вермана олан пунктъяслӧн мудоръяс дорӧ, экономика, инфраструктура объектъяс дорӧ матысса вӧр инувъясын биысь видзчысян орӧминъяс да минерализуйтӧм визьяс лӧсьӧдӧм серти уджъяс котыртан мероприятиеяс;

б) меставывса асвеськӧдлан органъяслӧн меставывса сьӧмкудъяс йылысь решениеясын тайӧ пунктлӧн «а» пунктулын индӧм мероприятиеяс сьӧмӧн могмӧдӧм вылӧ сьӧмкудйысь сьӧм сетӧм йылысь юӧр;

в) муниципальнӧй юкӧнлӧн субсидия йылысь корӧм сетӧм Артмӧдчӧмӧн урчитӧм форма да кадколастъяс серти;

г) муниципальнӧй юкӧнъясса сьӧм органъяскӧд сӧгласуйтӧм тайӧ пунктлӧн «а» пунктулын индӧм мероприятиеяс вылӧ сьӧмын збыльвывса коланлун арталӧм сетӧм 2012 вося косму тӧлысь 12 лунысь оз сёрджык Комитетӧн вынсьӧдӧм да сылӧн официальнӧй сайтын «Ӧтуввез» юӧр сетан-телекоммуникация везйын йӧзӧдӧм форма серти сійӧс вынсьӧдан лунсянь 5 уджалан лун чӧжӧн;

4. Муниципальнӧй юкӧнъясӧс бӧръян муртӧсъясӧн лоӧны Коми Республика мутасын экономика объектъяс, организацияяс, дзоньвидзалун бурмӧдан гожся учреждениеяс (уна йӧза), олан пунктъяс, сад вӧдитан абу коммерческӧй тӧвариществояс, кутшӧмъяс вермӧны веськавны вӧр пӧжарӧ, Коми Республикаса Веськӧдлан котырлӧн 2011 во сора тӧлысь 14 лунся 270-р №-а тшӧктӧмӧн вынсьӧдӧм Лыддьӧг серти.

5. Коми Республикаса республиканскӧй сьӧмкудйысь меставывса сьӧмкудъяслысь тайӧ Правилӧяслӧн 1 пунктын индӧм мероприятиеяс вылӧ рӧскод ӧттшӧтш могмӧдсьӧ сьӧмӧн меставывса сьӧмкудъяслӧн рӧскодысь 70 прӧчент мында лӧсялана уджтас мероприятиеяс серти.

Субсидияяс вуджӧдӧм пӧртсьӧ олӧмӧ урчитӧм пӧрадок серти Комитетлӧн лицевӧй тшӧтысь, кутшӧмӧс восьтӧма Коми Республикаса сьӧм овмӧс министерствоын районъясса (кар кытшъясса) муниципальнӧй юкӧнъяс вылӧ сэтшӧм кадколастъясӧ, кутшӧмъясӧс урчитӧма Артмӧдчӧмъясӧн индӧм рӧскод муниципальнӧй районъяслӧн (кар кытшъяслӧн) сьӧмкудъясысь сьӧмӧн могмӧдӧм бӧрын.

6. Муниципальнӧй районъяслӧн (кар кытшъяслӧн) сьӧмкудъяслы субсидия мында артавсьӧ формула серти:

 Cm

Cim = Pim x -----,

 Pm

кӧні:

Cim - муниципальнӧй районлӧн (кар кытшлӧн) сьӧмкудлы субсидияяс;

Pim - муниципальнӧй районлӧн (кар кытшлӧн) вӧр пӧжарӧ веськавны вермана олан пунктъяслӧн мудоръяс дорӧ, экономика, инфраструктура объектъяс дорӧ матысса вӧр инувъясын биысь видзчысян орӧминъяс да минерализуйтӧм визьяс лӧсьӧдӧм серти уджъяс котыртан мероприятиеясын арталан коланлун;

Cm - вӧр пӧжарӧ веськавны вермана олан пунктъяслӧн мудоръяс дорӧ, экономика, инфраструктура объектъяс дорӧ матысса вӧр инувъясын биысь видзчысян орӧминъяс да минерализуйтӧм визьяс лӧсьӧдӧм серти уджъяс котыртӧм вылӧ Уджтасӧн урчитӧм сьӧм ӧтувъя мында;

Pm – муниципальнӧй юкӧнлӧн вӧр пӧжарӧ веськавны вермана олан пунктъяслӧн мудоръяс дорӧ, экономика, инфраструктура объектъяс дорӧ матысса вӧр инувъясын биысь видзчысян орӧминъяс да минерализуйтӧм визьяс лӧсьӧдӧм серти уджъяс котыртан мероприятиеясын ӧтувъя арталан коланлун.

7. Субсидияысь сьӧмӧн могмӧдан рӧскод олӧмӧ пӧртӧм йылысь да субсидияӧн вӧдитчан шедӧдӧм бӧртаслун мога петкӧдласъяс йылысь отчётносьт сетан кадколастъяс да пӧрадок урчитсьӧны Артмӧдчӧмӧн.

8. Субсидияӧн вӧдитчан окталунсӧ донъялӧ Комитет отчётнӧй сьӧма вося кывкӧртӧдъяс серти. Субсидияӧн вӧдитчан окталун йылысь отчёт вынсьӧдсьӧ Комитетӧн да йӧзӧдсьӧ сылӧн официальнӧй сайтын «Ӧтуввез» юӧр сетан-телекоммуникация везйын отчётнӧй бӧрын мунысь вося урасьӧм тӧлысь 10 лунӧдз .

9. Субсидияӧн вӧдитчан окталунсӧ донъялӧ Комитет Артмӧдчӧмӧн урчитӧм да субсидияясӧн вӧдитчан збыльвывса бӧртаслунӧс татшӧм мога петкӧдласъяс орччӧдӧм подув вылын:

а) субсидияяслӧн сьӧмӧн вӧдитчан прӧчент;

б) уджъяс вӧчан кадколастъясӧ кутчысьӧм.

10. Субсидияясӧн вӧдитчан окталунсӧ донъялӧм подув вылын Комитет примитӧ решение локтан сьӧма воӧ вӧдитчытӧм субсидия колясъясын коланлун чинтӧм йылысь Коми Республикаса сьӧм овмӧс министерствоӧн урчитӧм пӧрадок серти татшӧм случайясын:

а) субсидияясӧн ичӧт окталуна вӧдитчӧм дырйи да отчётнӧй сьӧма воӧ субсидияяс сетан бӧртаслунӧс мога петкӧдласъясӧс, кутшӧмъясӧс индӧма тайӧ Правилӧяслӧн 9 пунктса «а» пунктулын, судзтӧмлун дырйи, кор збыльвывса петкӧдласыс лоӧ лӧсялана сьӧма во кежлӧ урчитӧм петкӧдласлӧн 85 прӧчентысь ичӧтджыкӧн;

б) субсидияӧн омӧль окталуна вӧдитчӧм дырйи - уджъяс вӧчан кадколастъяссӧ торкалӧм дырйи.

11. Кор субсидияӧн вӧдитчан окталунсӧ донъялӧм подув вылын субсидия видзӧмсӧ шуӧма омӧль окталунаӧн (ичӧт окталунаӧн), Комитет субсидияӧн вӧдитчан окталун йылысь отчёт вынсьӧдан кадпассянь 5 уджалан лун чӧжӧн примитӧ решение отчётнӧй сьӧма во помӧдз видзтӧм субсидияяс коляссӧ чинтӧм йылысь, кутшӧмын коланлуныс эскӧдӧма тайӧ Правилӧяслӧн 13 пунктӧн урчитӧм пӧрадок серти, прӧчентысь 0,5 юкӧн Артмӧдчӧмӧн урчитӧм тайӧ Правилӧяслӧн 9 пунктса «а» пунктулын индӧм петкӧдласлӧн быд шедӧдтӧм прӧчент вылӧ арталӧмӧн да 50 прӧчент вылӧ тайӧ Правилӧяслӧн 9 пунктса «б» пунктулын индӧм петкӧдлас серти, но индӧм коляслӧн ӧтувъя мындаысь 50 прӧчентысь абу унджык.

Комитетлӧн субсидия мында чинтӧм йылысь юӧр сетсьӧ Коми Республикаса сьӧм овмӧс министерствоӧ лӧсялана решение примитан лунсянь 5 уджалан лун чӧжӧн.

12. Комитет отчётнӧй бӧрын мунысь тӧлысся 15 лунысь оз сёрджык сетӧ Коми Республикаса сьӧм овмӧс министерствоӧ субсидияяс видзӧм йылысь отчётносьт Коми Республикаса сьӧм овмӧс министерствоӧн вынсьӧдӧм форма серти.

13. Субсидияяс видзан условиеӧн лоӧ меставывса асвеськӧдлан органъясӧн субсидия сьӧмсӧ торъя мог вылӧ видзӧм. Субсидиялысь сьӧмсӧ могтӧг видзӧмысь кыскӧны кывкутӧмӧ Россия Федерацияса оланпастэчас серти.

Могтӧг видзан субсидияяс сьӧмсӧ мырддьӧны Коми Республикаса республиканскӧй сьӧмкудйӧ оланпастэчасӧн урчитӧм пӧрадок серти.

14. Субсидияяссӧ торъя мог вылӧ видзӧм бӧрся видзӧдӧны урчитӧм пӧрадок серти Комитет да Коми Республикаса сьӧм овмӧс министерство.».

Вуджӧдіс Хазова Е. В. – 10 182 пас